text: Desembre | 2009 | Col·lecció RENT
  La col·lecció Rent a l'emissora iCAT-FM
  L'emissora iCAT-FM, canal de cultura de Catalunya Ràdio, ha donat a conéixer recentment als seus oients la col·lecció Rent. iCAT-FM es caracteritza per compaginar el format musical amb talls breus de notícies culturals. Es pot sintonitzar a València en el 87.5 del dial de freqüència modulada i a la pàgina web www.icatfm.cat, que aporta molta informació addicional sobre els continguts de les emissions. En la secció "Llibres", per exemple, es pot ampliar la relativa a la nostra col·lecció.
  El responsable de literatura d'iCAT-FM és l'escriptor i periodista Jordi Cervera, autor d'un interessant blog que ha estat guardonat amb el premi al Millor Bloc de Cultura 2008 de Catalunya.
  A partir del tall de veu d'iCAT-FM hem elaborat el present vídeo que se suma al canal Rent llibres de youtube.
  Etiquetes: Catalunya Ràdio, iCAT-FM, Jordi Cervera, Rent, Youtube
  Homenatge a Adrià Chavarria, 21 de desembre a l'Espai Mallorca de Barcelona
  Clica ací: Chavarria
  Etiquetes: Barcelona, Espai Mallorca
  "La cançó de les aigües", homenatge a Xàtiva de Gonçal Vinyes, nou vídeo de Rent
  El Canal de vídeos de la col·lecció Rent compta ja amb l'audiovisual del llibre Sembrant la vida, de Gonçal Vinyes. El text escollit és "La cançó de les aigües", una de les peces que configura el "Poema de la terreta", homenatge del poeta a la seua ciutat de Xàtiva. La velocitat i agilitat del poema transmet la força d'unes aigües que brollen de les muntanyes i davallen impetuoses al pla fins que la mà de l'home controla el seu curs per a delitar-se i proveir-se de "vida i salut". La natura com a marc de la història i imatge de la transcendència. Xàtiva que, de la mà de Vinyes, esdevé, en paraules del curador Antoni López Quiles, símbol i "paradigma dels valencians".
  Mossén Gonçal Vinyes i Masip (1883-1936) és un digne representant del diàleg fe-cultura. Home fervorós, preocupat pels més desfavorits i sensible a la cultura autòctona al resorgiment de la qual contribuí com a historiador, periodista i poeta. Des de la direcció del setmanari catolicosocial El obrero setabense, recolzà les reivindicacions valencianistes. El 10 desembre del 1936 morí assassinat, sent beatificat l'any 2001. Sembrant la vida recull la seua obra poètica i periodística en valencià i trau a la llum un dels poetes més interessants de la literatura valenciana del segle XX.